CELEX: 32021D0044
Language: lt
Date: 2021-01-19 00:00:00
Title: Komisijos įgyvendinimo sprendimas (ES) 2021/44 2021 m. sausio 19 d. dėl leidimo Italijai apskaičiuojant keleivių vežimo nuosavų išteklių iš PVM bazę iki 2024 m. pabaigos toliau naudoti tam tikrus apytikrius įverčius (pranešta dokumentu Nr. C(2021) 71) (Tekstas autentiškas tik italų kalba)

2021 1 21   
               
               
                  LT
               
               
                  Europos Sąjungos oficialusis leidinys
               
               
                  L 20/1
               
            
         KOMISIJOS ĮGYVENDINIMO SPRENDIMAS (ES) 2021/44
         2021 m. sausio 19 d.
         dėl leidimo Italijai apskaičiuojant keleivių vežimo nuosavų išteklių iš PVM bazę iki 2024 m. pabaigos toliau naudoti tam tikrus apytikrius įverčius
         
            
               (pranešta dokumentu Nr. C(2021) 71)
            
         
         (Tekstas autentiškas tik italų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos atominės energijos bendrijos steigimo sutartį,
         atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
         pasikonsultavusi su Nuosavų išteklių patariamuoju komitetu,
         kadangi:
         
                     (1)
                  
                  
                     pagal Tarybos direktyvos 2006/112/EB (2) 371 straipsnį valstybės narės, kurios 1978 m. sausio 1 d. neapmokestino tos direktyvos X priedo B dalyje išvardytų sandorių, tų sandorių gali toliau neapmokestinti laikydamosi tą dieną atitinkamoje valstybėje narėje taikytų sąlygų. Pagal Reglamento (EEB, Euratomas) Nr. 1553/89 2 straipsnio 2 dalį, į tuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
                  
               
                     (2)
                  
                  
                     Komisijos įgyvendinimo sprendimu (ES, Euratomas) 2015/2190 (3) Italijai leista keleivių vežimo ir kitiems Direktyvos 2006/112/EB X priedo B dalies 10 punkte nurodytiems sandoriams naudoti apytikrius įverčius apskaičiuojant nuosavų išteklių iš PVM bazę nuo 2015 m. sausio 1 d. iki 2019 m. gruodžio 31 d.;
                  
               
                     (3)
                  
                  
                     2019 m. balandžio 2 d. raštu Italija paprašė Komisijos leisti toliau naudoti tam tikrus apytikrius įverčius nuosavų išteklių iš PVM bazei apskaičiuoti. Konkrečiai, Italija negali tiksliai apskaičiuoti nuosavų išteklių iš PVM bazės, susijusios su Direktyvos 2006/112/EB X priedo B dalies 10 punkte nurodytais sandoriais (keleivių vežimo ir kitais tame punkte nurodytais sandoriais). Tokiam apskaičiavimui atlikti greičiausiai prireiktų nepagrįstai didelių administracinių sąnaudų, palyginti su šių sandorių poveikiu Italijos bendrai nuosavų išteklių iš PVM bazei. Italija gali atlikti apskaičiavimą naudodama tos kategorijos sandorių apytikrius įverčius. Todėl Italijai turėtų būti leista ir toliau apskaičiuoti nuosavų išteklių iš PVM bazę, susijusią su keleivių vežimo ir kitais Direktyvos 2006/112/EB X priedo B dalies 10 punkte nurodytais sandoriais, naudojant apytikrius įverčius;
                  
               
                     (4)
                  
                  
                     siekiant skaidrumo ir teisinio tikrumo, tikslinga nustatyti leidimo taikymo trukmę,
                  
               PRIĖMĖ ŠĮ SPRENDIMĄ:
         
            1 straipsnis
            Italijai leidžiama apskaičiuojant nuosavų išteklių iš PVM bazę nuo 2020 m. sausio 1 d. iki 2024 m. gruodžio 31 d. keleivių vežimo ir Direktyvos 2006/112/EB X priedo B dalies 10 punkte nurodytiems kitiems sandoriams naudoti apytikrius įverčius.
         
         
            2 straipsnis
            Šis sprendimas skirtas Italijos Respublikai.
         
         
            Priimta Briuselyje 2021 m. sausio 19 d.
            
               
                  Komisijos vardu
               
               Johannes HAHN
               
                  Komisijos narys
               
            
         
         
            (1)  OL L 155, 1989 6 7, p. 9.
         
            (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (3)  2015 m. lapkričio 25 d. Komisijos įgyvendinimo sprendimas (ES, Euratomas) 2015/2190, kuriuo Italijai leidžiama naudoti tam tikrus apytikrius įverčius nuosavų išteklių iš PVM bazei apskaičiuoti (OL L 312, 2015 11 27, p. 24).